 mhn
                                         udskrift
                                             af
                           sø- & handelsrettens dombog
                                        ____________
                                         kendelse
afsagt den 14. juli 2015.
b-102-14
s aps under konkurs
(advokat claus høeg madsen)
mod
x
(advokat henrik høpner e.o.)
indledning
denne sag drejer sig om konkurskarantæne i tilknytning til behandling af konkursboet efter
s aps. selskabet er ifølge en fuldstændig rapport fra erhvervsstyrelsen stiftet den 27. sep-
tember 2011 af selskab1 aps med en selskabskapital på 80.000 kr., der blev indbetalt kontant
til kurs 100. x har ifølge samme rapport siden den 27. september 2011 og frem til den 14. maj
2014 været registreret som direktør i selskabet. selskabets formål var, at ”udfører services og
                                                        -2-
håndværker arbejde og nært beslægtet”. erhvervsstyrelsen traf den 23. april 2014 beslutning
om tvangsopløsning af selskabet, og den 14. maj 2014 blev advokat claus høeg madsen ud-
nævnt som likvidator. på dennes anmodning blev selskabet den … 2014 taget under kon-
kursbehandling, og likvidator blev samtidig udpeget som kurator i konkursboet.
skifteretten har den 18. november 2014 taget kurators indstilling om at indlede konkurska-
rantænesag mod x til følge.
påstande
i et processkrift modtaget i sø- og handelsretten den 9. december 2014 har kurator nedlagt
påstand om, at x pålægges konkurskarantæne i tre år.
processkriftet er forgæves forsøgt forkyndt for x, hvorfor advokat henrik høpner den 23. ja-
nuar 2015 blev beskikket som advokat for x. den 24. marts 2015 blev meddelelse om kon-
kurskarantænesag forkyndt for x i statstidende, hvor x samtidigt blev opfordret til at kon-
takte den beskikkede advokat.
advokat henrik høpner har forgæves forsøgt at få kontakt til x, hvis eneste kendte adresse
er i serbien. sagen er herefter behandlet på skriftligt grundlag. advokat henrik høpner har i
et svarskrift modtaget den 11. maj 2015 nedlagt påstand om frifindelse.
oplysninger i sagen
det hedder i kurators processkrift af 8. december 2014 blandt andet:
       ”… kurator har forgæves forsøgt at komme i kontakt med x for en drøftelse af selskabets forhold. efter en
       gennemgang af den sparsomme dokumentation, som er tilgængelig for selskabet, kan det ikke med sikker-
       hed konstateres, i hvilken periode, der har været drift i selskabet. ifølge oplysninger fra skat for 2011,
       2012 og 2013 har selskabets således bl.a. aldrig haft en bankkonto. af selskabets eneste offentliggjorte års-
       regnskab, som vedrører perioden fra selskabets stiftelse den 27. september 2011 til den 31. december 2012,
                                                   -3-
og som ikke har været underlagt revision, fremgår imidlertid, at selskabet i perioden havde en nettoom-
sætning på 483.000 kr. der har således været drift i selskabet i hvert fald i denne periode.
kurator har været i kontakt med en række af de kreditorer, som har anmeldt krav i konkursboet. 24 kredi-
torer har anmeldt simple krav for samlet kr. 2.628.297,56, jfr. udskrift af konkursboets gældbog ... krave-
ne vedrører primært manglende betaling til forsyningsselskaber samt manglende betaling af fakturaer ud-
stedt for forskelligt håndværkerarbejde bestilt på vegne af og udført for selskabet. anmeldelserne vedrører
forsyning til eller arbejder udført på i alt 16 forskellige adresser på sjælland, som selskabet ikke ses at ha-
ve haft tilknytning til.
flere af kreditorerne har forklaret, at de er blevet kontaktet af en person, som har udgivet sig for at repræ-
sentere selskabet. den pågældende har på selskabets vegne indgået aftaler om udførelse af diverse entre-
priseopgaver på en række forskellige ejendomme, men efter at arbejdet var udført og faktureret, undlod
den pågældende/selskabet at foretage betaling. der er ikke (foruden oplysning i selskabets eneste offentlig-
gjorte årsrapport) oplysning om, at selskabet løbende har haft indtægter, og det kan lægges til grund, at
selskabet ikke har haft evne til at betale for ydelser, som efter det oplyste er blevet bestilt på vegne af, ud-
ført for og faktureret til selskabet.
1.1     bogføring
på trods af at det kan lægges til grund, at der har været drift i selskabet, og at selskabet har haft en om-
sætning, har x ikke til kurator indleveret selskabets bogføringsmateriale. det kan lægges til grund, at der
i hvert fald har været bogføringspligtige transaktioner i perioden fra den 27. september 2011 til den 31.
december 2012.
1.2     indberetning af moms
selskabet har haft pligt til at foretage kvartalsvis indberetning af moms, jfr. momslovens § 47, stk. 5.
for perioden den 1. oktober 2011 til den 31. december 2011 er der den 30. januar 2012 indberettet
købsmoms med 0 kr. og salgsmoms med 0 kr. ... for perioden fra den 1. januar 2012 til den 31. marts
2012 er der den 27. april 2012 indberettet købsmoms med 0 kr. og salgsmoms med 0 kr. ... for perioden
fra den 1. april 2012 til den 30. juni 2012 er der den 10. august 2012 indberettet købsmoms med 0 kr. og
salgsmoms med 0 kr. ... for perioden fra den 1. juli 2012 til den 30. september 2012 er der den 2. novem-
ber 2012 indberettet købsmoms med 0 kr. og salgsmoms med 0 kr. ... endelig er der for perioden fra den 1.
                                                        -4-
     oktober 2012 til den 31. december 2012 den 7. januar 2013 indberettet købsmoms med 0 kr. og salgsmoms
     med 0 kr. ... der er ikke indberettet moms for perioderne den 1. januar 2013 til den 31. marts 2013, den 1.
     april 2013 til den 30. juni 2013, den 1. juli 2013 til den 30. september 2013, den 1. oktober 2013 til den
     31. december 2013 samt den 1. januar 2014 til den 31. marts 2014, jfr. oversigt over selskabets momsind-
     beretninger, der vedlægges ...
     da det på grundlag af de foreliggende oplysninger kan lægges til grund, at selskabet ikke har haft bank-
     konto, er det ikke muligt for kurator at skønne, hvilke beløb, der skulle have været indberettet salgsmoms
     med for de pågældende perioder. da det imidlertid som anført foran fremgår af selskabets eneste offentlig-
     gjorte årsregnskab, at selskabet i perioden fra den 27. september 2011 til den 31. december 2012 har haft
     en nettoomsætning på 483.000 kr., og da selskabet har haft til formål at udføre services og håndværkerar-
     bejde og nært beslægtet virksomhed, er det usandsynligt, i hvert fald i den periode årsregnskabet vedrører,
     at selskabet ikke har foretaget transaktioner, for hvilke, der skulle være indberettet salgsmoms…”
synspunkter
kurator har i sit processkrift af 8. december 2014 til støtte for påstanden blandt andet anført:
     ”… x har i perioden fra stiftelsen den 27. september 2011, indtil hans fratræden som direktør i forbindel-
     se med, at selskabet den 23. april 2014 blev taget under tvangsopløsning, tilsidesat selskabets pligt til re-
     gistrering og dokumentation, jfr. bogføringslovens § 6 – 9. overtrædelse af de nævnte bestemmelser kan
     være strafbar efter bogføringslovens § 16.
     x har for perioden den 1. oktober 2011 til den 31. december 2011, den 1. januar 2012 til den 31. marts
     2012, den 1. april 2012 til den 30. juni 2012, den 1. juli 2012 til den 30. september 2012, den 1. oktober
     2012 til den 31. december 2012, den 1. januar 2013 til den 31. marts 2013, den 1. april 2013 til den 30.
     juni 2013, den 1. juli 2013 til den 30. september 2013, den 1. oktober 2013 til den 31. december 2013 og
     den 1. januar 2014 til den 31. marts 2014 tilsidesat selskabets pligt til at indberette korrekt moms, jfr.
     momslovens § 57. forsætlig eller grov overtrædelse af momslovens § 57 kan være strafbar efter momslo-
     vens § 81, stk. 1, nr.2.
     endelig har konkursen ført til betydelige tab for selskabets kreditorer, som i det væsentlige kan henføres til
     x’s manglende udøvelse af ledelsesbeføjelser.
     x’s manglende udøvelse af ledelsesbeføjelser og manglende kontrol med selskabet har således medført, at
     en person, som har udgivet sig for at repræsentere selskabet, har indgået aftaler i selskabets navn om leve-
                                                        -5-
      ring af varer og tjenesteydelser, som selskabet ikke havde evne til betale for. dette har medført, at selska-
      bets kreditorer har lidt betydelige tab. i den forbindelse bemærkes, at der i konkursboet alene er registret
      aktiver til en samlet værdi af kr. 1.200,46, og at der er anmeldt simple krav i boet for samlet kr.
      2.572.311,66.
      det gøres på det grundlag gældende, at x har udøvet groft uforsvarlig forretningsførelse, og at han derfor
      er uegnet til at deltage i ledelsen af en erhvervsvirksomhed, jfr. konkurslovens § 157. x bør derfor pålæg-
      ges konkurskarantæne i 3 år, jfr. herved konkurslovens § 158, stk. 1, 1. pkt., idet der ikke er særlige grun-
      de, der taler for, at konkurskarantæne bør pålægges for en kortere periode end 3 år, jfr. bestemmelsens 2.
      pkt…”
advokat henrik høpner har i sit svarskrift til støtte for sin påstand blandt andet anført:
      ”… da det ikke har været muligt at drøfte sagen med sagsøgte, er frifindelsespåstanden væsentligt ned-
      ladt af formelle årsager.
      uanset at det ikke er lykkedes at opnå kontakt med sagsøgte, særligt henset til at en væsentlig del af un-
      derbalancen i selskabet øjensynligt er opstået som følge af skats foreløbige ansættelser, kan det ikke afvi-
      ses, at der ved en korrekt ligning og skattemæssig ansættelse ikke ville være grundlag for konkursbehand-
      lingen og dermed grundlag for sagen om konkurskarantæne …”
sø- og handelsretten skal udtale:
retten lægger som ubestridt til grund, at x har været direktør i hele selskabets levetid, her-
under i perioden fra den 23. april 2013, hvilket er den relevante periode for bedømmelsen af
konkurskarantæne i henhold til konkurslovens § 157, stk. 1. retten lægger videre til grund,
at selskabet i perioden ikke har overholdt bogføringsloven og har undladt at indberette
moms. endelig lægger retten til grund, at x som påstået af kurator har undladt at udøve le-
delse og kontrol, hvilket har haft til følge, at der i selskabets navn er indgået aftaler, der har
påført kreditorerne betydelige tab. x findes derfor at have udvist så groft uforsvarlig forret-
ningsførelse, at han findes uegnet til at deltage i ledelsen af en erhvervsvirksomhed.
herefter, og under hensyn til hans handlemåde og omstændighederne i øvrigt, finder retten,
at det er rimeligt at pålægge x konkurskarantæne, jf. konkurslovens § 157, stk. 1 og 2.
                                                -6-
den pålagte karantæne løber i tre år, jf. konkurslovens § 158, stk. 1, og regnes fra det tids-
punkt, hvor kendelsen er endelig.
                                       derfor bestemmes:
x pålægges konkurskarantæne i tre år.
x betaler inden 14 dage fra dato til statskassen sagens omkostninger med 16.875 kr.
                                        jeanette melchior
                                              (sign.)
                                           ___ ___ ___
                               udskriftens rigtighed bekræftes
                                    sø- og handelsretten, den
